|  |  |
| --- | --- |
| SASKAŅOTSLatvijas automobiļu federācijassekretariātā\_\_\_\_\_\_\_\_\_\_\_\_\_\_\_\_\_\_\_\_\_\_\_201\_.gada \_\_.\_\_\_\_\_\_\_\_\_\_\_\_\_ | APSTIPRINĀTSLAF Standarta automobiļu komisijaspadomes priekšsēdētāja p.i.Andris Millers 201\_.gada \_\_.\_\_\_\_\_\_\_\_\_\_\_\_\_ |

LATVIJAS REPUBLIKAS

2016.GADA ATKLĀTAIS ČEMPIONĀTS

RALLIJSPRINTĀ

NOLIKUMS

SATURA RĀDĪTĀJS

1. VISPĀRĒJIE NOTEIKUMI 2

2. ČEMPIONĀTA KALENDĀRS 2

3. SACENSĪBU POSMU NORISES VADĪBA UN POSMU NOLIKUMI 3

4. AUTOMOBIĻU IESKAITES GRUPAS 3

5. SACENSĪBU AUTOMAŠĪNAS, RIEPAS 4

6. DROŠĪBAS APRĪKOJUMS EKIPĀŽAI 5

7. DALĪBNIEKI 6

8. REZULTĀTU NOTEIKŠANA 8

9. PROTESTI UN APELĀCIJAS 9

10. APBALVOŠANA 10

# VISPĀRĒJIE NOTEIKUMI

Latvijas Republikas 2016. gada atklātais Čempionāts rallijsprintā (turpmāk tekstā – Čempionāts) ir daudzposmu sacensības, kas notiek saskaņā ar Latvijas Automobiļu federācijas (LAF) Nacionālais sporta kodeksu un kuru norisi reglamentē LAF Standarta automobiļu komisijas (SAK) Rallijsprinta un minirallija noteikumi, LAF SAK reglamentējošie dokumenti, LAF SAK Tehniskie noteikumi, Latvijas Republikas Ceļu satiksmes noteikumi, šis Nolikumu un tā papildu nolikumi.

Čempionāta nolikums ir publicēts latviešu, angļu un krievu valodās. Strīdus gadījumā izšķirošais ir teksts latviešu valodā.

Čempionātā tiek izcīnīti Latvijas čempiona tituli četrās automobiļu ieskaites grupās: “1600”, “4WD”, “2WD Open”, “4WD Open.”

Paralēli Čempionātam risinās „Junioru kauss” – kausa izcīņa 1991. gadā dzimušiem un jaunākiem pilotiem ar “1600” un “2WD Open” grupu automašīnām ar viena tilta piedziņu.

Čempionāta ietvaros tiek izcīnīta Klasikas kausa izcīņa.

Komandu vērtējumā risinās Latvijas kausa izcīņa.

Čempionāta posmi var norisināties vienlaicīgi ar citām LAF vai ārvalstu ASN apstiprinātām sacensībām.

Čempionāta posmu minimālais skaits – pieci, maksimālais skaits – astoņi.

# ČEMPIONĀTA KALENDĀRS

Čempionāta posmu kalendārs:

| *Posms* | *Nosaukums* | *Datums[[1]](#footnote-1)* | *Vieta* | *Koef.[[2]](#footnote-2)* | *Apvienotais posms[[3]](#footnote-3)* |
| --- | --- | --- | --- | --- | --- |
| 1. | Alūksne 2016 | 15.-16.01.2016.(19.-20.02.2016.) | Alūksnes novads | 1 | Lietuvas rallijsprinta čempionāts |
| 2. | Sarma 2016 | 23.-24.01.2016.(13.-14.02.2016.) | Gulbenes novads | 1 | LRČ |
| 3. |  | 7.05.2016. | Skrundas novads | 1 |  |
| 4. | Šiauliai 2016 | 16.07.2016. | Lietuva | 1 | Lietuvas rallijsprinta čempionāts |
| 5. | Gulbis 2016 | 6.08.2016.(13.08.2016.) | Gulbenes | 1 | Lietuvas rallijsprinta čempionāts |
| 6. | Viekšniai 2016 | 27.08.2016. | Lietuva | 1 | Lietuvas rallijsprinta čempionāts |
| 7. | Latvija 2016 | 17.-18.09.2016.(16.-17.10.2016.) | Jūrmala | 1,5 | LRČ |

# SACENSĪBU POSMU NORISES VADĪBA UN POSMU NOLIKUMI

Čempionāta posmu norisi nodrošina LAF SAK apstiprināti Rīkotāji un sacensības vada LAF SAK Padomes apstiprināta tiesnešu kolēģija.

Čempionāta posmu trasi izvēlas un izveido Rīkotājs, ievērojot LAF SAK prasības un rekomendācijas.

Čempionāta posma norises vieta un laiks var tikt mainīti ne vēlāk kā 60 dienas pirms plānotā datuma.

Rīkotājs vismaz 45 dienas pirms attiecīgā posma iesniedz saskaņošanai Čempionāta posma nolikumu saskaņā ar LAF Nacionālā sporta kodeksa prasībām. Rīkotājs vismaz 30 dienas pirms attiecīgā posma publicē LAF SAK saskaņotu posma nolikumu. Rīkotāja atbildība un pienākums ir veikt visus nepieciešamos pasākumus Čempionāta posma nolikuma saskaņojuma iegūšanai.

Rīkotājam un Komisāriem ir tiesības izdarīt izmaiņas posma nolikumā un LAF Nacionālā sporta kodeksa noteiktajā kārtībā.

Rīkotājs posma nolikumā var noteikt aizliegumu līdz 90 dienām pirms sacensībām potenciālajiem sacensību dalībniekiem uzturēties posma nolikumā noteiktos reģionos vai ceļu posmos.

Rīkotājam ieteicams sacensības rīkot vienas dienas formātā.

Ja Čempionāta posmā ir paredzēta apbalvošanas ceremonija (apbalvošana notiek uz finiša estakādes), apbalvošana var notikt pirms oficiālo rezultātu paziņošanas (apstiprināšanas). Rīkotājam tās kārtība ir jāapraksta posma nolikumā.

Rīkotāja pienākums ir saglabāt pilnu sacensību dokumentāciju līdz Čempionāta un Čempionāta ietvaros notiekošo Kausa izcīņu gada rezultātu apstiprināšanai.

# AUTOMOBIĻU IESKAITES GRUPAS

## Rallijsprinta čempionāta ieskaites grupas

### Grupa „1600”

Automašīnas ar jaudas pievadu vienam tiltam un dzinēja darba tilpumu līdz 1600 cm3.

Automašīnas sagatavotas atbilstoši LAF SAK Rallijsprinta tehniskajiem noteikumiem;

### Grupa „4WD”

Pilnpiedziņas automašīnas ar dzinēja darba tilpumu līdz 3000 cm3 – ar jaudas pievadu abiem tiltiem, tikai atmosfēriskie dzinēji (aizliegts virsspiediens dzinēja gaisa ieplūdē).

Automašīnas sagatavotas atbilstoši LAF SAK Rallijsprinta tehniskajiem noteikumiem.

### Grupa „2WD Open”

Automašīnas ar jaudas pievadu vienam tiltam un dzinēja darba tilpumu virs 1600 cm3.

Ietver klases: L9, L10, L11, L12, L13, L14, N1, N2, N3, A5, A6, A7, R2, R3.

Automašīnas sagatavotas saskaņā ar atbilstošo LAF nacionālo vai FIA starptautisko klašu noteikumiem.

### Grupa „4WD Open”

Pilnpiedziņas automašīnas – ar jaudas pievadu abiem tiltiem, atļauts virspiediens dzinēja gaisa ieplūdē, aprēķinātais dzinēja darba tilpums līdz 4000 cm3.

Ietver klases: L9, L10, L11, L12, L13, L14, N4, A8, R4, S2000, WRC.

Automašīnas sagatavotas saskaņā ar atbilstošo LAF nacionālo vai FIA starptautisko klašu noteikumiem.

## „Klasikas kauss”

Čempionāta ietvaros tiek izcīnīts Klasikas kauss aizmugures piedziņas automašīnām ar dzinēja un pārnesumkārbas novietojumu automašīnas priekšā.

Ietver klases: Klasika 3000, Klasika VAZ. Sacensību automašīnām jābūt sagatavotām atbilstoši LAF SAK Klasikas kausa Tehnisko noteikumu prasībām.

# SACENSĪBU AUTOMAŠĪNAS, RIEPAS

## Sacensību automašīnas

Sacensību automašīnām jābūt sagatavotām atbilstoši pieteiktajai ieskaites grupai un klasei saskaņā ar LAF SAK, LAF nacionālo vai FIA starptautisko klašu noteikumiem.

Grupu „1600”, „4WD” un „Klasikas kauss” automašīnām tiek noteikti sekojoši minimālā svara ierobežojumi atkarībā no dzinēja darba tilpuma:

| *Dzinēja darba tilpums* | *2 vārsti cilindrā*  | *Vairāk kā 2 vārsti cilindrā* |
| --- | --- | --- |
| līdz 1000 cm3 | 620 kg | 700 kg |
| virs 1000 cm3 līdz 1400 cm3 | 700 kg | 760 kg |
| virs 1400 cm3 līdz 1600 cm3 | 780 kg | 850 kg |
| virs 1600 cm3 līdz 2000 cm3 | 860 kg | 930 kg |
| virs 2000 cm3 līdz 2500 cm3 | 940 kg | 1030 kg |
| virs 2500 cm3 līdz 3000 cm3 | 1020 kg | 1110 kg |

Automobilim jāatbilst pieteiktās klases minimālajam svaram jebkurā sacensību brīdī, izņemot servisa apkopes darbu izpildes laiku. Automobiļa minimālo svaru nosaka sekojoši: bez ekipāžas un ekipāžas piederumiem (ķiveres, grāmatas, kombinezoni, instrumenti). Rezerves ritenis ir iekļauts automobiļa minimālajā svarā. Ja automobiļa rezerves ritenis nodrošina minimālā svara sasniegšanu, tad sacensību laikā to nedrīkst izņemt. Pirms automobiļa svēršanas aizliegts papildināt jebkuru tehnisko šķidrumu, ieskaitot degvielu. Tehnisko šķidrumu, tajā skaitā degvielas, papildināšana nevar būt par pamatu, lai sasniegtu pieteiktā automobiļa klases noteikto minimālo svaru.

Balasta lietošana ir kategoriski aizliegta.

Grupas „1600” automobiļiem atļauts pārsniegt maksimālo darba tilpumu par 2,5%, bet tikai izmantojot remonta izmēra virzuļus dzinējiem, kuriem nav maināmu cilindra čaulu.

## Riepas

Atļauts lietot rallija sporta grants riepas, rallija sporta ziemas riepas ar sporta radzēm, rallija sporta asfalta riepas, kā arī ielas riepas ar „E” marķējumu. Čempionāta posma nolikumā var tikt paredzēti ierobežojumi.

Atļauts lietot atjaunotas riepas.

Atļauts vasaras sezonā lietot ziemas riepas, bet tikai bez pretslīdēšanas līdzekļiem (radzēm, ķēdēm u.tml.).

# DROŠĪBAS APRĪKOJUMS EKIPĀŽAI

## Ķiveres

Sacensībās atļauts lietot tikai FIA homoloģētas ķiveres.

Ķiveres ar marķējumu BS6658-85 type A/FR atļaut izmantot rallijsprinta sacensībās līdz 2016. gada beigām (31.12.2016).

## Galvas un kakla aizsardzības sistēma FHR (HANS)

Sacensību dalībniekiem jaunākiem par 18 gadiem FHR (HANS) sistēmas lietošana ir obligāta.

Visiem dalībniekiem, izņemot ieskaites grupu “1600”, FHR (HANS) sistēma ir obligāta.

Dalībniekiem, kuri startē automobiļu ieskaites grupā “1600”, FHR (HANS) sistēma tiek rekomendēta.

## Kombinezoni

Sacensību dalībniekiem, kuri startē ar ieskaites grupas “4WD Open” automobiļiem, jālieto kombinezons, kas atbilst FIA 8856-2000 standartam.

 Sacensību dalībniekiem, kuri startē ar vientilta piedziņas automobiļiem vai pilnpiedziņas automobiļiem ar atmosfēriskajiem dzinējiem (grupa “4WD”):

* + 1. kombinezonam ir jāatbilst FIA 8856-2000 standartam;
		2. vai arī atļauts lietot kombinezonu, kas atbilst FIA 86 standartam, komplektā ar FIA 8856-2000 standarta ugunsizturīgo pilna auguma apakšveļu, t.sk., zeķes, krekls ar garām rokām un bikses. FIA 86 gada standarta kombinezons ir atļauts līdz 2009. gada 31. decembrim (FIA 86 gada standarta derīguma termiņš var tikt pagarināts).

FIA CIK homologācijas kombinezoni nav atļauti.

## Ugunsizturīgā apakšveļa

Sacensību dalībniekiem, kuri startē ar ieskaites grupas “4WD Open” automobiļiem, jālieto pilna auguma veļa, tajā skaitā balaklava un zeķes, kas atbilst FIA 8856-2000 standartam.

Sacensību dalībniekiem, kuri startē ar vientilta piedziņas automobiļiem vai pilnpiedziņas automobiļiem ar atmosfēriskajiem dzinējiem (grupa “4WD”), FIA 8856-2000 standarta pilna auguma veļa, tajā skaitā zeķes un balaklava:

 nav obligāta (tiek rekomendēta), ja tiek lietots FIA 8856-2000 standarta kombinezons;

ir obligāta, ja tiek lietots FIA 86 gada standarta kombinezons.

Sacensību dalībniekiem, kuri startē ar vientilta piedziņas automobiļiem vai pilnpiedziņas automobiļiem ar atmosfēriskajiem dzinējiem ugunsizturīgā veļa nav obligāta (tiek rekomendēta), ja tiek lietots FIA 8856-2000 standarta kombinezons.

FIA 8856-2000 standarta balaklava ir jālieto visiem dalībniekiem.

## Apavi

Sacensību dalībniekiem, kuri startē ar automobiļiem, kas aprīkoti ar pilnpiedziņu un turbo motoru jālieto apavi, kas atbilst FIA 8856-2000 standartam.

Sacensību dalībniekiem, kuri startē ar vientilta piedziņas automobiļiem vai pilnpiedziņas automobiļiem ar atmosfēriskajiem dzinējiem (grupa “4WD”):

* + 1. FIA 8856-2000 standarts tiek rekomendēts;
		2. FIA 86 gada standarts atļauts;
		3. FIA CIK homologācijas apavi ir atļauti.

## Cimdi

Sacensību dalībniekam, kurš atrodas pie sporta automobiļa stūres, ir jālieto cimdi, kuri atbilst FIA 8856-2000 un FIA 86 standartam.

# DALĪBNIEKI

## Ekipāžas

Čempionātā piedalās LAF SAK un ārvalstu ASN licencēti sportisti. Ārvalstu ASN licencētiem sportistiem dalība jāpiesaka rakstiski, nosūtot pieteikumu LAF SAK.

2016. gada LAF SAK rallijsprinta Čempionāta sportista licences cena ir 95 EUR.

Čempionāta posmos atļauts piedalīties arī LAF SAK vai citu ASN nelicencētām personām, kuras ir iegādājušās vienreizējo licenci par 25 EUR. Braucēji ar vienreizējo licenci nesaņem ieskaites punktus Čempionāta kopvērtējumā. No vienreizējās licences iegādāšanās atbrīvoti braucēji ar LAF SAK rallija supersprinta 2016. gada licenci, bet viņu rezultāti netiek ieskaitīti Čempionāta kopvērtējumā.

Čempionātā atļauts piedalīties stūrmaņiem, kuriem nav autovadītāja apliecības.

Čempionātā atļauts piedalīties pilotiem un stūrmaņiem, kuri nav sasnieguši 18 gadu vecumu. Ja šiem pilotiem un stūrmaņiem nav ārvalstu ASN licences, LAF SAK izskata jautājumu par šo sportistu licencēšanu. Piloti, kuri jaunāki par 18 gadiem, drīkst piedalīties ar nosacījumu, ka otrā braucēja (stūrmaņa) pienākumus pilda LAF SAK apstiprināts autosportists ar pieredzi autorallijā. Šāda atļauja tiek piešķirta ar atsevišķu LAF SAK lēmumu. Vispārējai satiksmei atklātajos ceļu posmos (sacensībās un iepazīšanās laikā) automašīnu atļauts vadīt abiem braucējiem, taču, ja automašīnu vada pilots, jāievēro visas Ceļu satiksmes noteikumu prasības attiecībā uz mācību braukšanu. Braucējiem, kuri jaunāki par 16 gadiem, ir atļauts vadīt automašīnu tikai un vienīgi sacensību laikā vispārējai satiksmei slēgtos ceļa posmos.

Katram ekipāžas braucējam jābūt apdrošinātam pret nelaimes gadījumiem, minimālā apdrošināšanas summa 1500 EUR. Apdrošināšanas polisē jābūt iekļautiem šādiem apdrošināšanas riskiem – nāve, invaliditāte un traumas; nepieciešama risku paplašināšana saistībā ar autosportu.

Ekipāža tiek noteikta pēc Čempionāta posmam pieteiktā pilota.

Čempionāta posmos tiek reglamentēts iepazīšanās braucienu minimums –­ divas iepazīšanās reizes ar katru unikālo ātrumposmu vai ātrumposma daļu, kura iekļauta sacensību trasē. Pilotiem, kas ir jaunāki par 19 gadiem ir atļauti izņēmumi – 3 reizes pirms katrām Latvijā notiekošajām sacensībām.

## Komandas

Čempionātā piedalās tikai LAF SAK licencētas komandas. 2016. gada LAF SAK rallijsprinta komandas licences cena – 85 EUR.

Maksimālais ekipāžu skaits komandā – trīs. Komandā var pieteikt ekipāžas, kas startē gan Čempionāta ieskaites grupās, gan Klasikas kausa izcīņā, bet vismaz vienai no komanda ekipāžām ir jāstartē kādā no Čempionāta ieskaites grupām (1600, 4WD, 2WD Open, 4WD Open).

Čempionāta laikā komandā drīkst būt divas ekipāžas maiņas. Braucējs nevar sezonas laikā mainīt komandu vairāk kā vienu reizi.

# REZULTĀTU NOTEIKŠANA

## Ekipāžu ieskaite

Ekipāža tiek noteikta pēc Čempionāta posmam pieteiktā pilota.

Čempionāta posma rezultātus individuālajā vērtējumā nosaka, summējot papildsacensību rezultātus un soda laiku par ceļa sacensībām, kā arī citiem Nolikumā paredzētiem pārkāpumiem. Augstāka vieta tiek piešķirta ekipāžai ar mazāku laiku summu. Vienāda rezultāta gadījumā augstāka vieta tiek piešķirta ekipāžai, kurai ir labāks pirmo papildsacensību rezultāts, ja arī šis rezultāts vienāds – nākamais kritērijs ir otro papildsacensību rezultāts, trešo papildsacensību rezultāts utt.

Atbilstoši Čempionāta posma rezultātiem ekipāžai piešķir ieskaites punktus par izcīnīto vietu ieskaites grupā saskaņā ar punktu tabulu 1.pielikumā.

Ekipāžai čempionāta 7. posmā „Latvija 2016” par izcīnīto vietu ieskaites grupā piešķir ieskaites punktus ar koeficientu 1,5 (iegūto ieskaites punktu skaitu reizinot ar koeficientu 1,5).

Apvienotajos Latvijas rallija čempionāta un Latvijas rallijsprinta čempionāta posmos ekipāža var gūt ieskaites punktus tikai vienā no čempionātiem. Tas jānorāda pieteikumā pirms attiecīgā čempionāta posma.

Čempionāta kopvērtējums tiek ieskaitīts tikai LAF SAK un citu ASN licencētiem braucējiem ar LAF SAK rallijsprinta 2016.gada licenci.

Čempionāta kopvērtējuma rezultātu nosaka ekipāžas izcīnīto punktu summa visos notikušajos posmos. Augstāka vieta tiek piešķirta ekipāžai ar lielāku punktu summu.

Ja Čempionāta kopvērtējumā vairāku ekipāžu rezultāti ir vienādi, augstāku vietu iegūst ekipāža, kura izcīnījusi lielāku pirmo, otro, trešo utt. vietu skaitu (viena 1. vieta ir vērtīgāka nekā jebkāds 2. vietu skaits u.tml.). Ja šie rādītāji ir vienādi, nākamais kritērijs, lai noteiktu izcīnīto vietu – augstāka vieta posmā ar lielāko dalībnieku skaitu grupā. Ja arī šie rādītāji ir vienādi, nākamais kritērijs, lai noteiktu izcīnīto vietu – augstāka vieta pēdējā posmā, kurā startējušas šīs ekipāžas.

Čempionāta ieskaitē netiek pielietota „Rally 2” („Super rally”) sistēma. Atsevišķu sacensību ieskaitē šādas sistēmas pielietošana nav aizliegta, tomēr ekipāža, kura atsākusi sacensības pēc šādas sistēmas, nesaņem Čempionāta kopvērtējuma punktus.

Ekipāžu ieskaitē čempiona ieguvēja tituls ieskaites grupā tiek izcīnīts, ja Čempionāta laikā attiecīgajā ieskaites grupā startējušas vismaz astoņas licencētas ekipāžas.

„Junioru kauss” ieskaitē rezultātu nosaka pilota gūtie punkti (atbilstošajā Čempionāta ieskaites grupā).

Klasikas kausa ieskaitē kopvērtējuma rezultātu nosaka tāpat kā Čempionāta ieskaites grupām saskaņā ar punktiem 8.1.1-8.1.9. Ekipāžu ieskaitē Klasikas kausa ieguvēja tituls tiek izcīnīts, ja Čempionāta laikā startējušas vismaz astoņas licencētas Klasikas kausa ieskaites ekipāžas.

Sporta klasifikācija tiek aprēķināta tikai braucējiem ar LAF SAK rallijsprinta 2016. gada licencēm.

Par startējušu sacensībās tiek uzskatīta ekipāža, kura izgājusi sacensību administratīvo pārbaudi, tehnisko komisiju un saņēmusi atzīmi sacensību maršruta kartē norādītajā pirmajā laika kontroles punktā.

## Komandu ieskaite

Komandu ieskaites rezultātus nosaka pēc komandas dalībnieku ekipāžu rezultātiem, ko uzrādījuši šī Nolikuma 8.1.6 punktam atbilstoši braucēji.

Komandas rezultātu posmā nosaka visu komandas ekipāžu iegūto punktu summa.

Ja posma sacensībās vairāku komandu punktu summa vienāda, tad augstāku vietu iegūst komanda, kuras ekipāža izcīnījusi augstāku vietu absolūtajā vērtējumā.

Čempionāta kopvērtējumā komandas rezultātu nosaka iegūto punktu summa visos notikušajos posmos.

Ja Čempionāta kopvērtējumā vairāku komandu rezultāti ir vienādi, augstāku vietu iegūst komanda, kas izcīnījusi lielāku punktu summu kādā no Čempionāta posmiem. Ja šis rādītājs ir vienāds, tad nākamais kritērijs, lai noteiktu izcīnīto vietu, ir nākamā lielākā punktu summa utt.

Latvijas kauss komandu ieskaitē tiek izcīnīts, ja Čempionāta laikā startējušas vismaz piecas komandas.

# PROTESTI UN APELĀCIJAS

Protestu iesniegšanas kārtību nosaka LAF Kodekss. Apelāciju iesniegšanas un izskatīšanas kārtību nosaka LAF Kodekss.

Iemaksas protestu un apelāciju iesniegšanas gadījumos:

protests pret sacensību norisi, rezultātiem vai sacensību automašīnu tehnisko pārbaudi – 100 EUR;

apelācijas iesniegšana LAF Apelācijas Tiesai LAF prezidija noteiktā kārtībā – atbilstoši LAF noteiktajai maksai.

Par protestu, kas iesniegts par sacensību automašīnas tehnisko stāvokli, papildus, atkarībā no nepieciešamās pārbaudes, jāiemaksā:

šasijas, ritošās daļas, stūres iekārtas vai bremžu sistēmas pārbaude – 100 EUR;

spēka pārvada un piedziņas pārbaude – 250 EUR;

cilindru diametra un virzuļu gājiena pārbaude – 250 EUR.

Ja protests tiek atzīts par pamatotu, 6.2. un 6.3.punktos minētās iemaksas atmaksā protesta iesniedzējam. Vainīgais dalībnieks sedz demontāžas izdevumus, kā arī tiek sodīts ar naudas sodu atbilstoši šī nolikuma 6.2. un 6.3. punktos minētajām summām.

Ja protests tiek noraidīts, drošības nauda pēc Komisāru lēmuma pilnā apmērā vai daļēji paliek Rīkotāja un dalībnieka, pret kuru rakstīts protests, rīcībā. Šāda incidenta vainīgajai pusei pēc LAF Tehniskajā komisijā un LAF SAK padomē apstiprinātas kalkulācijas jāsedz visi izdevumi, kas saistīti ar 6.3.punktā minēto automobiļa mezglu pārbaudi un to atbilstošu sagatavošanu tālākajai dalībai sacensībās.

# APBALVOŠANA

Čempionāta posmā Rīkotājam jāapbalvo:

 individuālajā vērtējumā: 1.-3.vietas ieguvēji automašīnu ieskaites grupās, kurās startējušas vismaz astoņas ekipāžas;

komandu vērtējumā: 1.-3.vietas ieguvējas, ja startējušas vismaz piecas komandas.

Rīkotājam ir tiesības Nolikumā papildus norādīt citas balvas.

Čempionāta kopvērtējumā LAF SAK apbalvo:

individuālajā vērtējumā: 1.-3.vietas ieguvējus automašīnu ieskaites grupās, kurās startējušas vismaz astoņas ekipāžas ar rallijsprinta 2016. gada licenci;

individuālajā vērtējumā: 1.-3.vietas ieguvējus „Junioru kauss” ieskaitē, ja startējušas vismaz piecas ekipāžas ar rallijsprinta 2016. gada licenci;

komandu vērtējumā – 1.-3. vietas ieguvējas, ja startējušas vismaz piecas komandas.

LAF Standarta automobiļu komisija

Tālruņi: (+371) 29293716, (+371) 29441166

sak@laf.lv, [www.laf.lv](http://www.laf.lv)

**LATVIJAS REPUBLIKAS 2016.GADA ATKLĀTAIS ČEMPIONĀTS RALLIJSPRINTĀ**

**1.pielikums**

**Punktu tabula (punkti par izcīnīto vietu posmā)**

|  |  |
| --- | --- |
|  | ***Startējušo ekipāžu skaits ieskaites grupā*** |
| ***Vieta*** | 30 | 29 | 28 | 27 | 26 | 25 | 24 | 23 | 22 | 21 | 20 | 19 | 18 | 17 | 16 | 15 | 14 | 13 | 12 | 11 | 10 | 9 | 8 | 7 | 6 | 5 | 4 | 3 | 2 | 1 |
| 1. | **100** | **100** | **100** | **100** | **100** | **100** | **100** | **100** | **100** | **100** | **100** | **100** | **100** | **100** | **100** | **100** | **100** | **100** | **100** | **100** | **100** | **90** | **80** | **70** | **60** | **50** | **40** | **30** | **20** | **10** |
| 2. | **91** | **91** | **90** | **90** | **90** | **90** | **89** | **89** | **89** | **89** | **88** | **88** | **87** | **87** | **86** | **86** | **85** | **84** | **83** | **82** | **81** | **72** | **63** | **56** | **46** | **37** | **28** | **20** | **10** |  |
| 3. | **84** | **84** | **83** | **83** | **83** | **82** | **81** | **81** | **80** | **80** | **79** | **78** | **77** | **77** | **76** | **76** | **75** | **74** | **72** | **70** | **68** | **60** | **53** | **46** | **37** | **28** | **19** | **10** |  |  |
| 4. | **78** | **78** | **77** | **76** | **76** | **75** | **74** | **74** | **73** | **72** | **71** | **70** | **68** | **68** | **67** | **66** | **65** | **64** | **62** | **59** | **57** | **50** | **43** | **36** | **28** | **19** | **10** |  |  |  |
| 5. | **73** | **73** | **72** | **71** | **70** | **69** | **68** | **68** | **67** | **66** | **65** | **63** | **61** | **61** | **60** | **58** | **57** | **56** | **54** | **50** | **48** | **41** | **34** | **27** | **19** | **10** |  |  |  |  |
| 6. | **69** | **68** | **67** | **66** | **65** | **64** | **63** | **62** | **61** | **60** | **59** | **57** | **55** | **55** | **54** | **52** | **51** | **49** | **47** | **42** | **39** | **32** | **25** | **18** | **10** |  |  |  |  |  |
| 7. | **66** | **64** | **63** | **61** | **60** | **59** | **58** | **57** | **56** | **54** | **53** | **51** | **49** | **49** | **48** | **46** | **45** | **42** | **40** | **35** | **31** | **24** | **17** | **10** |  |  |  |  |  |  |
| 8. | **63** | **61** | **59** | **57** | **56** | **55** | **53** | **52** | **51** | **49** | **48** | **46** | **44** | **44** | **42** | **40** | **39** | **36** | **33** | **28** | **24** | **17** | **10** |  |  |  |  |  |  |  |
| 9. | **60** | **58** | **56** | **54** | **52** | **51** | **49** | **48** | **47** | **45** | **43** | **41** | **39** | **39** | **37** | **35** | **34** | **30** | **27** | **22** | **17** | **10** |  |  |  |  |  |  |  |  |
| 10. | **57** | **55** | **53** | **51** | **49** | **47** | **45** | **44** | **43** | **41** | **39** | **37** | **35** | **34** | **32** | **30** | **29** | **25** | **21** | **16** | **10** |  |  |  |  |  |  |  |  |  |
| 11. | **54** | **52** | **50** | **48** | **46** | **44** | **42** | **40** | **39** | **37** | **35** | **33** | **31** | **30** | **28** | **26** | **24** | **20** | **15** | **10** |  |  |  |  |  |  |  |  |  |  |
| 12. | **51** | **49** | **47** | **45** | **43** | **41** | **39** | **37** | **35** | **33** | **31** | **29** | **27** | **26** | **24** | **22** | **19** | **15** | **10** |  |  |  |  |  |  |  |  |  |  |  |
| 13. | **48** | **46** | **44** | **42** | **40** | **38** | **36** | **34** | **32** | **30** | **28** | **26** | **24** | **22** | **20** | **18** | **14** | **10** |  |  |  |  |  |  |  |  |  |  |  |  |
| 14. | **45** | **43** | **41** | **39** | **37** | **35** | **33** | **31** | **29** | **27** | **25** | **23** | **21** | **19** | **16** | **14** | **10** |  |  |  |  |  |  |  |  |  |  |  |  |  |
| 15. | **42** | **40** | **38** | **36** | **34** | **32** | **30** | **28** | **26** | **24** | **22** | **20** | **18** | **16** | **13** | **10** |  |  |  |  |  |  |  |  |  |  |  |  |  |  |
| 16. | **39** | **37** | **35** | **33** | **31** | **29** | **27** | **25** | **23** | **21** | **19** | **17** | **15** | **13** | **10** |  |  |  |  |  |  |  |  |  |  |  |  |  |  |  |
| 17. | **36** | **34** | **32** | **30** | **28** | **26** | **24** | **22** | **20** | **18** | **16** | **14** | **12** | **10** |  |  |  |  |  |  |  |  |  |  |  |  |  |  |  |  |
| 18. | **34** | **32** | **30** | **28** | **26** | **24** | **22** | **20** | **18** | **16** | **14** | **12** | **10** |  |  |  |  |  |  |  |  |  |  |  |  |  |  |  |  |  |
| 19. | **32** | **30** | **28** | **26** | **24** | **22** | **20** | **18** | **16** | **14** | **12** | **10** |  |  |  |  |  |  |  |  |  |  |  |  |  |  |  |  |  |  |
| 20. | **30** | **28** | **26** | **24** | **22** | **20** | **18** | **16** | **14** | **12** | **10** |  |  |  |  |  |  |  |  |  |  |  |  |  |  |  |  |  |  |  |
| 21. | **28** | **26** | **24** | **22** | **20** | **18** | **16** | **14** | **12** | **10** |  |  |  |  |  |  |  |  |  |  |  |  |  |  |  |  |  |  |  |  |
| 22. | **26** | **24** | **22** | **20** | **18** | **16** | **14** | **12** | **10** |  |  |  |  |  |  |  |  |  |  |  |  |  |  |  |  |  |  |  |  |  |
| 23. | **24** | **22** | **20** | **18** | **16** | **14** | **12** | **10** |  |  |  |  |  |  |  |  |  |  |  |  |  |  |  |  |  |  |  |  |  |  |
| 24. | **22** | **20** | **18** | **16** | **14** | **12** | **10** |  |  |  |  |  |  |  |  |  |  |  |  |  |  |  |  |  |  |  |  |  |  |  |
| 25. | **20** | **18** | **16** | **14** | **12** | **10** |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| 26. | **18** | **16** | **14** | **12** | **10** |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| 27. | **16** | **14** | **12** | **10** |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| 28. | **14** | **12** | **10** |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| 29. | **12** | **10** |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| 30. | **10** |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |

1. Iekavās sniegts pieteiktais rezerves datums; tam ir tikai informatīva nozīme. [↑](#footnote-ref-1)
2. Ieskaites punktu koefIcients, skatīt punktu 8.1.4. [↑](#footnote-ref-2)
3. Informatīva norāde par čempionāta posmu, kas tiek rīkots kopīgi ar Latvijas rallija čempionāta (LRČ) posmu. [↑](#footnote-ref-3)